২০২৩ ক্রিকেট বিশ্বকাপ
২০১১ ও ২০১৫ সালের বিশ্বকাপে ১৪-দলের অংশগ্রহণে অনুষ্ঠিত হলেও ২০১৯ ও ২০২৩ সালের বিশ্বকাপ প্রতিযোগিতা ১০-দলের সমন্বয়ে অনুষ্ঠিত হবে। আইসিসি র‌্যাঙ্কিংয়ের শীর্ষস্থানীয় আট দল স্বয়ংক্রিয়ভাবে খেলার যোগ্যতা অর্জন করবে। বাকী দুইটি স্থানের জন্য বাছাইপর্বের প্রতিযোগিতায় অংশগ্রহণের মাধ্যমে নির্ধারিত হবে। আইসিসির সহযোগী ও অনুমোদনলাভকারী প্রত্যেক সদস্যের জন্য উন্মুক্ত থাকবে। এরফলে বিশ্বকাপে শুধুমাত্র টেস্টভূক্ত দেশগুলোর জন্যই নির্ধারিত থাকবে না।
২০০৭ ক্রিকেট বিশ্বকাপ দলসমূহ
এ তালিকাটি ২০০৭ সালের ক্রিকেট বিশ্বকাপে অংশগ্রহণকারী দলের সদস্যদের তালিকা। ১৪ মার্চ থেকে ২৮ এপ্রিল, ২০০৭ তারিখ পর্যন্ত ওয়েস্ট ইন্ডিজে অনুষ্ঠিত ২০০৭ সালের প্রতিযোগিতাটি ক্রিকেট বিশ্বকাপের ৮ম আসর। ক্রিকেট বিশ্বকাপ প্রতিযোগিতায় অংশগ্রহণকারী দলসমূহের ১৫-সদস্যবিশিষ্ট খেলোয়াড়দের চূড়ান্ত তালিকা নিম্নে তুলে ধরা হয়েছে। এ প্রতিযোগিতায় ১৬ দল চার গ্রুপে বিভক্ত হয়ে অংশ নেয়। ১৩ ফেব্রুয়ারি, ২০০৭ তারিখের মধ্যে প্রত্যেক দলকে তাদের ১৫-সদস্যবিশিষ্ট খেলোয়াড়দের চূড়ান্ত তালিকা প্রেরণের কথা বলা হয়। জরুরী প্রয়োজনে বিশেষ করে আঘাতপ্রাপ্ত খেলোয়াড়ের পরিবর্তে আইসিসি টেকনিক্যাল কমিটি কর্তৃক নির্ধারিত সময়সীমার পরও প্রতিযোগিতা চলাকালীন যে-কোন সময়ে খেলোয়াড় পরিবর্তন করা যাবে। ৩০-সদস্যের প্রাথমিক তালিকা মধ্য-জানুয়ারিতে ঘোষণা করার কথা বলা হয় ও চূড়ান্ত পনের জনের তালিকা প্রাথমিক তালিকা থেকে নেয়া হয়। কিন্তু, এ বিধি-নিষেধ উপেক্ষা করেও ইংল্যান্ডের বেশ কয়েকজন ক্রিকেটার প্রাথমিক তালিকার বাইরে থেকে চূড়ান্ত তালিকায় অন্তর্ভুক্ত হয়েছেন।